Pikku Kakkonen

Pikku Kakkonen on suomalainen makasiinityyppinen lastenohjelma, jota esitetään Yle TV2 -kanavalla. 

Ensimmäinen ohjelma lähetettiin 11. tammikuuta 1977. Ensimmäisen ohjelman juonsi Pekka Salo, joka toimi pitkään juontajana ohjelman ensimmäisinä vuosina. Alkuaikoina ohjelmaa esitettiin tiistaisin, keskiviikkoisin ja torstaisin. Myöhemmin ohjelmaa aloitettiin esittämään joka arkipäivä. Ohjelma sai alkuaikoina vankan suosion, ja sitä katsoi parhaimmillaan 800 000 katsojaa. Pikku Kakkonen jakaantui 1. tammikuuta 2008 aamu- ja iltalähetyksiksi. Viikonloppuaamujen lähetykset alkoivat jo 2. syyskuuta 2006. Vuosina 2006–2007 esitettiin viikonloppu- ja jouluaamuisin Pikku Kakkosen Aamu ja Pikku Kakkosen Joulu. 1. tammikuuta 2008 alkaen Pikku Kakkosta on esitetty päivittäin joka aamu. 

Vuosina 1977–1978 ohjelma päättyi Lasse Pöystin lukemaan iltasatuun. Pöystin ilmeikkyys sadunkertojana teki hänestä pitkäksi aikaa koko kansan satusedän. Alun perin suunniteltiin, että Pöysti lukisi satuja kirjasta, mutta hän itse arveli, ettei saduista tulisi uskottavia, joten hän päätyi opettelemaan sadut ulkoa. Pikku Kakkosessa esitettiin myös pitkään itäsaksalaista stop motion -tekniikalla luotua Nukkumatti-animaatiota aina vuoteen 2002 asti.

Pikku Kakkosen 40-vuotispäivänä 11. tammikuuta 2017 sai ensiesityksensä dokumentti Postilokero 347 – Pikku Kakkosen tarina, joka on Alli Haapasalon näkemys ohjelmasta ja sen katsojista. Pikku Kakkosen 30-vuotispäivänä 11. tammikuuta 2007 esitettiin juhlalähetys. Tällöin ohjelman katsojat saivat käydä sytyttämässä Pikku Kakkosen kotisivuilla oman kynttilänsä, jotka kaikki näytettiin televisiossa. Pikku Kakkosen 25-vuotisjuhlavuonna 2002 TV2 esitti joka perjantai uusintana Pikku Kakkosen vanhoja lähetyksiä ja ohjelmia. Vuonna 1997 Pikku Kakkonen täytti 20 vuotta, jonka kunniaksi Tampere-talossa järjestettiin juhlakonsertti.

Vuodesta 2016 lähtien Pikku Kakkonen on esitetty tarvittaessa Yle Teema & Fem -kanavalla silloin, kun TV2:lla urheilulähetys vie ohjelma-ajan.

Historiaa

Suunnittelu 
Yle TV2:n lastentoimituksessa oli suunniteltu pitkään, että televisioon tarvittaisiin makasiinityyppinen lastenohjelma. Ohjelman suunnitteluun kysyttiin mielipidettä Kouluhallituksella, joka kertoi että ohjelma ei saisi olla pelkästään viihdettä, vaan sen pitäisi olla myös opettavainen. Suunnittelutyön valmistuttua lastentoimituksen päällikkö Pertti Nättilä esitti ohjelmaidean TV2:n johtajalle Pertti Paloheimolle, joka antoi rahoituksen ohjelman tekoon. Ohjelman nimeksi päätetään Pikku Kakkonen. Lastenohjelmien toimituksen neljän toimittajan Marja-Liisa Viinikaisen, Maija Koivulan, Lauri Niemelän ja Päivi Lattusen tehtäväksi tuli toimittaa omatuottoiset sekä ostetut pikkuohjelmat eheään makasiinimuotoon, jonka juontaja kokosi yhteen. Apuna juontojen rakentelussa oli lastentarhanopettaja Marja-Leena Mannilan luoma esikouluopetusta noudatteleva aihekaavio. Tämä lienee syynä edellä mainittuun erheelliseen tietoon yhteydenotosta Kouluhallitukseen, mitä ei siis tietenkään tarvittu.

Ensimmäiset lähetykset 
Pikku Kakkosen ensimmäiseksi juontajaksi valittiin Pekka Salo. Ensimmäinen ohjelma esitettiin 11. tammikuuta 1977. Ohjelmaa esitettiin kolmena arkipäivänä viikossa: tiistaisin, keskiviikkoisin, ja torstaisin, ja kaikki viikon ohjelmat kuvattiin samalla kertaa tiukassa aikataulussa. Ohjelmassa juontaja Salo istui ison videokoneen vieressä ja pisti juontojen välillä videot pyörimään. Salo sai ensimmäisen ohjelman jälkeen kritiikkiä Tampereen murteen käytöstä puheessaan. Ensimmäissä nauhoituksissa Salo soitti myös kitaraa, vaikka hän ei sitä osannut alun perin soittaa ollenkaan. Salon vaimo Maija opetti häntä soittamaan muutaman soinnun. Ensimmäisen Pikku Kakkosen ohjasi Lauri Niemelä.

Tunnukset 
Pikku Kakkosen historian aikana on käytetty kolmea erilaista tunnuskuvaa (tunnusmusiikki on aina ollut sama melodia). Vuosina 1977–1979 tunnuksessa hyppivät palaset muodostivat kakkosen. Toisessa tunnuksessa väreinä oli keltainen ja oranssi, siinä kakkonen muodostuu erilaisista paloista. Tämä tunnus nähtiin televisiossa ensimmäistä kertaa 4. syyskuuta 1979. Ohjelmassa on 25. lokakuuta 1983 alkaen esitetty Camilla Mickwitzin luomaa alkutunnusta, jossa erilaiset oliot ja kuviot muodostavat numeron kaksi. Tunnusta on käytetty tähän päivään asti, ja siitä on tullut ohjelman tavaramerkki. Tunnuksen hahmot esiintyvät myös Varokaa heikkoa jäätä -tietoiskussa, joka valmistui vuonna 1986 Marja-Liisa Hiedan toimittamana ja Jukka Siikavireen säveltämänä. Siikavire lausui myös karhun varoituksen.

Pikku Kakkosen tunnusmusiikin sävelsi Timo Ruottinen, jonka käsialaa on myös Pikku Kakkosen postin tunnuslaulu. Postilaulun toteutti Risto Hiltunen tyttärineen ja laulamassa olivat Pirin ja Merin lisäksi myös Heli ja Satu Rusanen. 7. marraskuuta 1994 tunnus vaihdettiin pala-animaatiotunnuksesta tietokoneella tehdyksi ja 23. joulukuuta 1997 tunnusmusiikin sovitus vaihtui nykyiseen, akustisesta versiosta elektroniseksi.

Juontajat 
Pikku Kakkosessa on vuosien aikana ollut useita juontajia. Ensimmäinen juontaja oli Pekka Salo. Pikku Kakkosta ovat ohjelman historian aikana juontaneet seuraavat juontajat (järjestys satunnainen): Eila Roine (vuodesta 1996 alkaen 11. syys­kuuta 2013 saakka), Pekka Laru, Anna-Liisa Kirsi (Ansku), Pertti Nättilä (Ransu), Jukka Nurminen, Olli Mononen, Jyrki Laaksonen, Silja Sillanpää, Veera Degerholm, Siina Hirvonen, Jukka Rautiainen (Junne), Tapio Holappa, Päivi Portaankorva, Pirkko-Liisa Tikka (Nalle), Maija Salo (Molla), Marita Porrassalmi, Sohvi Sirkesalo, Janne Mäkinen, Ilkka Herkman, Karoliina Vanne (Nalle), Minna Rinne-Laturi, Mari Pöytälaakso, Ari Myllyselkä, Rami Saarijärvi, Anna Riihimäki, Anu Tuomi-Nikula, Neponen,  Lotta Riihimäki, Satu Sopanen, Lassi Jämsä, Kaisla Saarinen, Riku Karvakuono, Jaakko Väisänen, Tuomo Rannankari, Iina Suominen, Senja Meriläinen, Susanna Volanto ja Yasmin Ahsanullah.

Palkinnot 
Pikku Kakkonen on voittanut Kultainen Venla -palkinnon vuosina 2011 ja 2012 lasten- ja nuortenohjelma -kategoriassa. Maakuntahallitus myönsi vuoden 2011 Pirkanmaan palkinnon Pikku Kakkoselle. Vuonna 2016 ohjelma sai Parisuhdekeskus Katajan myöntämän Vuoden Parisuhdeteko -tunnustuksen sekä Lastenkirjainstituutin Onnimanni-palkinnon. Vuonna 2017 Suomen Punainen Risti palkitsi ohjelman Inhimillinen kädenojennus -tunnustuksella. Lokakuussa 2017 Pikku Kakkonen valittiin Suomi-palkinnon saajaksi. Vuonna 2018 Pikku Kakkonen sai Aivoliitto ry:n Aivojen asialla -tunnustuspalkinnon.

Sarjaohjelmat  

 Aasi, Morso ja Mouru (1999-2001)
Anselmi Avaruusapina
 Anton Siilinen ratkaisee (2011)
 Apina opena (2011)
 Arvaa kuinka paljon sinua rakastan (2012)
 Astroset
 Babar ja Badun seikkailut (2010)
 Barbapapa
 Bomppiduu
 Dinojuna (2011)
 Dinotassut
 Eki eläinlääkäri (2002-2004)
 Ella, Oskari ja Huu 
 Emmi ja Kuru 
 Enni ja Roi
 Fluugalaiset 
 Franklin ja ystävät (2011-2012)
 Fredi (1997)
 Galilei ja kadonneet lelut
 Grimmin sadut (1997-1999)
 Hanna Ankka (2008-2009)
 Harri ja dinot (2005-2008)
 Hau Hau, Piip ja Veli 
 Herää pahvi (2003-2004)
 Hermanni Hiiri 
 Herra Heinämäen Lato-orkesteri (1999-2021)
 Herra Mäyränen ja rouva Repolainen (2018)
 Hilla ja avaruuden Eetu
 Hirviökoulu
 Hui hai hiisi (1999-2000)
 Iltasatu
 Iltaruno
 Jetron matkaan
 Jos annat hiirelle keksin
 Joulusoitto (2005)
 Jääkarhu Otto (2010)
 Jänis ja jänönapila (1990)
 Jari ja Kari
 Jepu Neulanen (2011)
 Jonttu-Fantti ja hänen ystävänsä (1993-1995)
 Joonas (1991-1993)
 Jättiläiskoira Clifford (2019)

 Kaisa ja Olli 
 Kallen kiipeilypuu
 Karvakuonot (1978-2003)
 Kasper ja Liisa 
 Katinkontti (2003-)
 Käytöskukka
 Kerkko Kukko 
 Ketunleipää (2002)
 Killi ja Kiki
 Kolme ässää (1994-1998)
 Kornelius (1984)
 Kuiske 
 Kuminakuja 19 (2013)
 Lastenmusiikkiestradi
 Laulujen osto- ja myyntiliike (2008)
 Lelumaan Niksu (1994)
 Lohikäärme Justus
 Ludovic
 Luonto yllättää aina (2019)
 Maapallottelua (2012)
 Madon seikkailut (1988)
 Maikki ja pelottava Pontso (2002)
 Maisa-hiiri (1998)
 Mansikkala (1999)
 Martta puhuu (2009)
 Mauno 
 Maukka ja Väykkä
 Meidän isä (1990-1991)
 Merirosvolaiva (1997-1998)
 Metkat Mesiläiset 
 Mikä meni väärin (2002-2003)
 Miki
 Mikki Hiiren kerhotalo (2006)
 Mikko mekaanikko (2003)
 Mimosa ja Lennu 
 Mimmit (2008)
 Minttu 
 Milja (2007)
 Mitä ihmettä? 
 Mohvelit 
 Moksun paja (2001-2002)
 Muista laulaa (2010)
 Muru

 Musarullaa! (2013)
 Nalle
 Nalle Luppakorva
 Natalia Nukentekijä (1991)
 Natalia Nukentekijä ja kadonnut joulu (1993)
 Nelli ja Iiro (2011)
 Nelli ja Noora 
 Neposen seikkailut (2004)
 Nimipäiväonnittelu (2008)
 Nipa ja Pete 
 Nooran naapurissa (2002)
 Nuottiavain (2008)
 Nyt mennään (2006)
 Närpiäiset (2013)
 Oiva
 Oppisopimuspelle Niko (1992-1995)
 Paperitarinoita
 Pat ja Mat (1976-1994)
 Pauli (2007)
 Petran poppoo 
 Petteri Kaniini (2016)
Piilomaan pikku aasi (1977)
 Pikkuli
 Pikku Sirkus (1987-1995)
 Planeetta Kosmo 
 Poppelikumpu 
 Postimies Pate (1991-2010)
 Pupulaarimusiikkia
 Puput (2005)
 Pusse 
 Puu Fu Tom (2012)
 Pääsiäispuput (1999)
 Raa Raa, leikkisä leijona (2012)
 Reppu-Heppu ja Botti (2021) 
 Richard Scarryn Touhulan arvoituksia (2008)
 Rikke
 Riku ja Rami keittiössä (2011)
 Rikun ja Ramin outo tapaus
 Risto Räppääjä (2000-2001)
 Ritari Mikke (2012)
 Rossi ja Rymy
 Rölli (1986-2001)

 Runoja & roskia (2007)
 Runoja & rusinoita
 Ruskea pikkukarhu (2018)
 Ryhmä Hau
 Safari
 Sankarikoulu
 Sauhu-Santtu (1995)
 Siiri ja Krokotiili 
 Simo 
 Sirkuspelle Hermanni (1978-1988)
 Sormileikit (1983-1984)
 Sormilla vai puikoilla (2013)
 Suurenmoinen herra kunkku
 Stella ja Sami
 Taikuri Savinen (1977)
 Talitintin tornitalo
 Tallikärpänen Riku (1992)
 Tarinoita puumajasta 
 Temppurata (1994-1995)
 Tete ja Mama 
 Tie tähtiin
 Tiketi Tok (2012)
 Tilda ja hänen ystävänsä (2013)
 Timo Taikuri (1979-1985)
 Timo Taikurin taikauni (1988-1989)
 Timppa (2009)
 Ti-Ti Nalle (1989-1992, 1997)
 Titta Pikkanen (2017)
 Tivolimäellä tavataan (1989)
 Tsirlips (1999-2000)
 Tonttu Toljanterin tarinoita (1999)
 Tonttu Toljanteri: Tonttulan elämää (2000)
 Tontut (1977)
 Touhukkaat
 Unohdettujen purkkien kansa (2009)
 Urpo ja Turpo (1998)
 Vekarat (2005-2008)
 Velho Magus Mamurra (1988-1990)
 Vertailuruutu (2008)
 Viiru ja Pesonen  (2001)
 Viivi ja Leevi (1998-2001)
 Viljami 
 Vilkki Ankka
 Äitiliini (1989-1990)
 Ässäluokka

Lähteet

Kirjallisuutta

Aiheesta muualla